ÓVODAI FELVÉTEL 2021

Kedves Szülők!

Az idei óvodai jelentkezés ismét komoly kihívások elé állít mindannyiunkat.

Sajnos a nyílt nap hiánya és a személyes találkozások mellőzése, egy fontos döntés előtt még nehezebbé teszi az óvoda választást.

Az ELTE Gyakorló Óvodában az óvodai jelentkezés ideje 2021. május 3-tól május 7-ig tart.

A mi intézményünkben a jelentkezés személyes lesz a járványügyi szabályok betartása mellett. Kérem, hogy ennek részleteit figyelmesen olvassák végig és tartsák be.

Jelentkezés szabályai:

* A *kerületi lakosok*, akik gyermeküket óvodába íratják, kötelesek jelentkezni online módon is a Hegyvidék Önkormányzat honlapján közzétett jelentkezési eljárás útmutatásai alapján.
* Az ELTE Gyakorló Óvodába jelentkező szülőknek a mi honlapunkról le kell tölteniük az ELTE Gyakorló óvodás jelentkezési lapot is, amit jelentkezéskor el kell hozni személyesen.
* Tehát, két helyen kell jelentkezni!!!!
* A jelentkezési laphoz csatolni kell a gyermek születési anyakönyvi kivonatának, a gyermek és szülei lakcímkártyájának, a gyermek TAJ kártyájának, ha van személyi igazolványának a fénymásolatát is. A jelentkezéskor, amikor találkozunk személyesen nem lesz mód fénymásolásra, ezért kérem, hogy felkészülve érkezzenek!
* Amennyiben a gyermeknek van bármilyen orvosi, vagy szakértői papírja, abból is kell hozni egy fénymásolatot.
* A személyes találkozó az udvaron lesz maszkban, és a megfelelő távolságtartással. Gyermekeknek nem szükséges a maszkviselés.
* Természetesen személyesen csak azok a családok jöhetnek jelentkezni, akik teljesen egészségesek és a környezetükben nincs covid érintettség.
* Előzetes időpont egyeztetés céljából kérem, hogy az alábbi email címen vagy telefonszámon keressenek meg, mert 30 perces időközökre lesznek beosztva reggel 8.00-és 12.00 között. Valamint délután 14.00-16.00 között.
* Email: eltegyakovi17@gmail.com
* +36 20 480 1293
* A személyes jelentkezésre gyermekükkel együtt érkezzenek.

Az elmúlt évek hagyományai sajnos most a megszokottól eltérőek, ezért tűnik kicsit szigorúbbnak és strukturáltabbnak a jelentkezési eljárás, de számunkra most is nagyon fontos a személyes jelenlét, amit a járvány miatt most csak így tudunk megoldani.

Minden érdeklődő családot nagy-nagy szeretettel várunk az előre egyeztetett időpontban!

Üdvözlettel,

Krajcsovitsné Dőry Krisztina

Intézményvezető